Kados sampun kapratelaaken dening para magistering Greja Kristen Jawi ing Pokok-pokok Piwulangipun, bilih Kitab Suci Prajanjian Lami lan Prajanjian Anyar punika dados dhasaring piwulanging pasamuwan (Tim Revisi PPA, 2005:2). Pangertosan punika ugi nyasmitani tumrap olah kridhaning panembah ngantos tandhang grayanging pasamuwan nuhoni timbalan suci ingkang temtunipun kadayan dening panguwaosing Sabdaning Kauripan. Liripun, sedaya gagasan, angen-angen, visi-misi, pengalamaning gesang masamuwan, badhe nggadhahi teges ingkang mentes menawi tansah winengku ing Sabdaning Gusti Sang Murbeng Dumadi. Cetha bilih olah kridhaning pasamuwan mboten saged pinisahaken kaliyan Kitab Suci, ingkang dipun yakini dening Pasamuwan Suci minangka Sabda Dalem Hyang Mahasuci (Tim Revisi PPA, 2005:4). Mboten maiben menawi para magistering GKJ mratelakaken mekaten,